**VENDIM**

**Nr. 13, datë 7.2.2018**

**Për**

**Miratimin e normës së rezervës së detyruar**

**mbajtur në Bankën e Shqipërisë nga bankat**

Në bazë dhe për zbatim të nenit 7, pika 2 të rregullores “Mbi minimumin e rezervës së detyruar mbajtur në Bankën e Shqipërisë nga bankat”, miratuar me vendimin nr. 29, datë 16.05.2012 të Këshillit Mbikëqyrës të Bankës së Shqipërisë, i ndryshuar; me propozim të Departamentit të Stabilitetit Financiar dhe të Departamentit të Operacioneve Monetare, Këshilli Mbikëqyrës i Bankës së Shqipërisë,

VENDOSI:

1. Norma e rezervës së detyruar në lekë, mbajtur në Bankën e Shqipërisë nga bankat, të jetë në nivelin:
2. 7.5 (shtatë pikë pesë) për qind për kategoritë e detyrimeve të përfshira në bazën e rezervës së detyruar ndaj të cilave nuk zbatohet norma 0 (zero) për qind e rezervës së detyruar dhe që kanë një afat maturimi jo më të gjatë se 12 muaj; dhe
3. 5.0 (pesë) për qind për kategoritë e detyrimeve të përfshira në bazën e rezervës së detyruar ndaj të cilave nuk zbatohet norma 0 (zero) për qind e rezervës së detyruar dhe që kanë një afat fillestar më të gjatë se 12 muaj deri në 2 vjet.
4. Norma e rezervës së detyruar në valutë, mbajtur në Bankën e Shqipërisë nga bankat, të jetë në nivelin:
5. 12.5 (dymbëdhjetë pikë pesë) për qind për kategoritë e detyrimeve të përfshira në bazën e rezervës së detyruar ndaj të cilave nuk zbatohet norma 0 (zero) për qind e rezervës së detyruar, kur vlera e raportit “detyrime në valutën përkatëse të përfshira në bazën e rezervës së detyruar ndaj të cilave nuk zbatohet norma 0 (zero) për qind e rezervës së detyruar/totali i detyrimeve të përfshira në bazën e rezervës së detyruar ndaj të cilave nuk zbatohet norma 0 (zero) për qind e rezervës së detyruar” për bankën është deri në 50 (pesëdhjetë) për qind; dhe
6. 20 (njëzet) për qind për kategoritë e detyrimeve të përfshira në bazën e rezervës së detyruar ndaj të cilave nuk zbatohet norma 0 (zero) për qind e rezervës së detyruar, për vlerën shtesë të këtyre detyrimeve të bankës që tejkalojnë nivelin 50 (pesëdhjetë) për qind të vlerës së raportit “detyrime në valutën përkatëse të përfshira në bazën e rezervës së detyruar ndaj të cilave nuk zbatohet norma 0 (zero) për qind e rezervës së detyruar/ totali i detyrimeve të përfshira në bazën e rezervës së detyruar ndaj të cilave nuk zbatohet norma 0 (zero) për qind e rezervës së detyruar”.
7. Për periudhat bazë të rezervës së detyruar, nga qershori 2018 deri në qershor 2019, mbajtja e rezervës së detyrueshme të jetë:
8. në valutë, për vlerën e rezervës së detyrueshme që i korrespondon normës së rezervës së detyrueshme në valutë në nivelin 10 (dhjetë) për qind; dhe
9. në lekë, për vlerën e rezervës së detyrueshme që i korrespondon normës së rezervës së detyrueshme në valutë mbi nivelin 10 (dhjetë) për qind.
10. Duke filluar nga periudha bazë e rezervës së detyruar, korrik 2019, mbajtja e rezervës së detyrueshme në valutë sipas pikës 2 të këtij vendimi, të jetë vetëm në valutë.
11. Ngarkohet Departamenti i Operacioneve Monetare me zbatimin e këtij vendimi.
12. Ngarkohet Departamenti i Kërkimeve për publikimin e këtij vendimi në Buletinin Zyrtar të Bankës së Shqipërisë.
13. Me hyrjen në fuqi të këtij vendimi, shfuqizohet vendimi i Këshillit Mbikëqyrës nr. 45, datë 16.07.2008.

Ky vendim hyn në fuqi më 24 korrik 2018.

|  |  |  |
| --- | --- | --- |
| **SEKRETARI** |  | **KRYETARI** |
|  |  |  |
|  |  |  |
| **Elvis ÇIBUKU** |  | **Gent SEJKO** |